Publication: Magyar Közlöny
Issue: MK-2008-154 (Year: 2008, Number: 154)
Era: 2004-2010
Section: 1997. évi C. törvény (a továbbiakban: Ve.) 124/A. §
Paragraph Index: 466

(3) bekezdésének b) pontjában foglalt hatáskörében eljárva az Értelmi Sérültek és Családjaik Jogvédõ Egyesülete (1592 Budapest, Pf. 525) képviseletében eljáró Goldner Ilona által benyújtott országos népszavazási kezdeményezés tárgyában meghozta a következõ határozatot: Az Országos Választási Bizottság az aláírásgyûjtõ ív mintapéldányának hitelesítését megtagadja. címzett kifogást lehet benyújtani az Országos Választási Bizottságnál (1051 Budapest, Nádor u. 2.; levélcím: 1903 Budapest, Pf. 314; fax: 06-1-441-1729). Indokolás I. A beadványozó 2008. október 8-án aláírásgyûjtõ ív mintapéldányát nyújtotta be az Országos Választási Bizottsághoz hitelesítés céljából. Az aláírásgyûjtõ íven a következõ kérdés szerepelt: „Kívánja-e Ön, hogy a Magyar Országgyûlés alkosson olyan törvényt, mely az állandó felügyeletre szoruló, önmagukat ellátni képtelen súlyosan fogyatékos személyeknek tartózkodási helyüktõl (család, állami-, önkormányzati-, egyházi-, civil fenntartású intézmények) függetlenül, azonos mértékû, legalább a mindenkori legkisebb bér és közterheinek megfelelõ összegû gondozási díjat állapít meg.” A Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 28/C. § (5) bekezdésének a) pontja értelmében nem lehet országos népszavazást tartani a költségvetésrõl, a költségvetés végrehajtásáról, a központi adónemekrõl és illetékekrõl, a vámokról, valamint a helyi adók központi feltételeirõl szóló törvények tartalmáról. Az országos népszavazásra feltenni kívánt kérdésben megfogalmazott módosításnak költségvetési vonzata van. Egy eredményes népszavazást követõen a megállapított gondozási díj költségvetési többletkiadásként jelentkezne. Az Alkotmány hatályos rendelkezései alapján így a kérdésben országos népszavazás nem tartható. II. A határozat az Alkotmány 28/C. § (5) bekezdésének

Source: https://magyarkozlony.hu/hivatalos-lapok/0ffc70030afe24b88255d98c82a575de6966d870/dokumentumok/54554c67f350eada414de7f31baba31b34770f07/letoltes